
საქართველოს მთავრობის 

განკარგულება №786
2007 წლის 17 დეკემბერი
ქ. თბილისი
გორის მუნიციპალიტეტის გამგეობის მიერ სასმელი წყლის სისტემებისა და ჭაბურღილების სარეაბილიტაციო სამუშაოების განხორციელების შესახებ
1. გორის მუნიციპალიტეტში ინფრასტრუქტურის ნორმა​ლურად ფუნქციონირებისათვის გორის მუნიციპალიტეტის მიერ 2007 წლის ადგილობრივი ბიუჯეტით დაფინანსებულია სასმელი წყლის სისტემებისა და ჭაბურღილების სამუშაოები, რომლებიც მოიცავს:

ა) სოფელ ატენის სასმელი წყლით მომარაგების რეაბი​ლიტაციას;

ბ) სოფელ ქიწნისის სასმელი წყლით მომარაგების რეაბი​ლიტაციას;

გ) სოფელ ბროწლეთის ჭაბურღილის რეაბილიტაციას;

დ) სოფელ შერთულში ჭაბურღილის რეაბილიტაციას;

ე) სოფელ ნიქოზში ჭაბურღილის რეაბილიტაციას;

ვ) სოფელ ქიწნისში ახალი ჭაბურღილის მოწყობას.

2. გორის მუნიციპალიტეტის გამგეობამ „სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესაბამისადб ამ განკარგულების პირველი პუნქტით გათვალისწინებული სამუშაოების შეზღუ​დულ ვადებში შესრულების მიზნით შესყიდვა განახორ​ციელოს ერთ პირთან მოლაპარაკების საშუალებით.

3. განკარგულების შესრულების კონტროლის განხორ​ციელება ეთხოვოს სახელმწიფო რწმუნებულს ​– გუბერ​ნა​ტორს საქართველოს ადმინისტრაციულ-ტერიტორიულ ერთე​ულებში (გორის, კასპის, ხაშურისა და ქარელის  მუნი​ციპა​ლიტეტები) ვ. გეგელაშვილს.

4. განკარგულება ძალაშია ხელმოწერის დღიდან.

პრემიერ-მინისტრი                    ვ. გურგენიძე
